Las fiestas grans d'el lugar se celebran en honor a Sant Agostín, el zaguer cabo de semanada d'agosto. Por un regular bi ha misa patronal con riparto de vin y torta a la suya fin, sorteyo de pernils, chuegos infantils, campionato de guinyote y concierto de nueit. Atras celebracions se fan arredol de las dos armitas d'el municipio. D'un costau, cada primer domingo mayo bi ha romería ta Sant Chuan (y Sant Pavlo), con riparto de vin y torta, y una lifara popular. D'atro costau, cada 20 chinero la chent va ta Sant Sebastián a chuntas con las chents orichinarias d'es pueblos vicins de Torrobato, Perarruga, Arbués y El Mon. Por un regular bi ha chenta u riparto de vin y torta.